*5 SPS priedas*

**PANAUDOS SUTEIKIMO SUTARTIS NR.**

202 m. d.

Vilnius

**VšĮ Vilniaus universiteto ligoninė Santaros klinikos**,juridinio asmens kodas 124364561, atstovaujama generalinio direktoriaus Tomo Jovaišo, veikiančio pagal įstaigos įstatus (toliau – Panaudos gavėjas), ir

**UAB „“**, juridinio asmens kodas .......... , atstovaujama direktoriaus .......... , veikiančio pagal įmonės įstatus (toliau – Panaudos davėjas), laimėjusi atviro (tarptautinį) konkurso būdu vykdytą viešąjį pirkimą„Klubo sąnario endoprotezai (II dalis), 9125” (pirkimo Nr.\_\_), toliau Panaudos davėjas ir Panaudos gavėjas kartu – Šalys, o kiekviena atskirai – Šalis, sudarė šią sutartį dėl panaudos suteikimo (toliau – Sutartis):

1. **SUTARTIES DALYKAS**
   1. Panaudos davėjas perduoda Panaudos gavėjui laikinai ir neatlygintinai valdyti ir naudotis žemiau nurodytu turtu (toliau – Turtas), Panaudos davėjui priklausančiu nuosavybės teise:

|  |  |  |  |
| --- | --- | --- | --- |
| Eil.  Nr. | Perduodamo turto aprašas | Kiekis | Vertė (Eur) |
| *1* | *2* | *4* | *5* |
|  |  |  |  |
|  |  |  |  |
| **Bendra vertė, Eur** | | |  |

* 1. Turtas naujas.
  2. Turto panaudos terminas iki 202....d. . *pirkimo – pardavimo sutarties Nr. ......... (CVP IS pirkimo Nr. ........)* galiojimo pabaigos.
  3. Turtas perduodamas Šalių įgaliotiems asmenims pasirašant Turto perdavimo–priėmimo akto formą, pridedamą prie Sutarties (priedas Nr. 1), o grąžinamas – pasirašant Turto grąžinimo akto formą, pridedamą prie Sutarties (priedas Nr. 2).

1. **PANAUDOS DAVĖJO ĮSIPAREIGOJIMAI IR TEISĖS**
   1. Panaudos davėjas įsipareigoja:
      1. ne vėliau kaip per 5 (penkias) darbo dienas nuo Sutarties įsigaliojimo perduoti Panaudos gavėjui laikinai ir neatlygintinai valdyti ir naudoti Sutarties 1.1 punkte nurodytą Turtą. Turtas turi būti perduodamas tokios būklės ir tokios techninės komplektacijos, jog būtų tinkamas naudoti pagal tiesioginę paskirtį;
      2. neatlygintinai instaliuoti ir (ar) ir kitaip paruošti Turtą naudoti VšĮ Vilniaus universiteto ligoninėje Santaros klinikose;
      3. pateikti Turto vartotojo vadovą (instrukciją) lietuvių kalba bei kitą techninę dokumentaciją, susijusią su perduodamu Turtu (techninius aprašymus, techninį reglamentą, schemas, brėžinius ir pan.);
      4. savo lėšomis apmokyti Panaudos gavėjo darbuotojus naudotis Turtu ir nuolat teikti jiems konsultacijas. Panaudos gavėjo prašymu, nemokamai teikti kitą tinkamam Turto naudojimui reikalingą informaciją;
      5. Gavus Panaudos gavėjo raštišką pranešimą apie Turto netinkamumą naudoti, atvykti pas Panaudos gavėją per 48 val. bei atlikti jo pakeitimą;
      6. savo lėšomis atlikti Turto techninę priežiūrą ir remontą visą Sutarties galiojimo laikotarpį, išskyrus atvejus, kai Turto gedimai atsiranda dėlPanaudos gavėjokaltės;
      7. Sudaryti sąlygas Panaudos gavėjui netrukdomai naudotis Turtu vadovaujantis Sutarties nuostatomis visą Sutarties galiojimo laikotarpį;
      8. pasibaigus Sutarties galiojimo terminui ar ją nutraukus prieš jį, perimti grąžinamą Turtą iš Panaudos gavėjo per 5 (penkias) darbo dienas nuo Sutarties galiojimo termino pasibaigimo ar nutraukimo.
   2. Panaudos davėjas turi teisę nevaržomai kontroliuoti, ar perduotas Turtas naudojamas pagal tiesioginę jo paskirtį.
2. **PANAUDOS GAVĖJO ĮSIPAREIGOJIMAI**
   1. Panaudos gavėjas įsipareigoja:
      1. Turtą naudoti pagal tiesioginę paskirtį ir Panaudos davėjo pateiktą instrukciją;
      2. be išankstinio raštiško Panaudos davėjo sutikimo neperduoti Turto naudoti kitiems tretiesiems asmenims;
      3. paskirti Panaudos gavėjo darbuotoją, atsakingą už tinkamą Turto naudojimą;
      4. pasibaigus Sutarties galiojimo terminui, grąžinti Turtą tokios būklės, kokios Panaudos davėjo buvo pateiktas, atsižvelgiant į normalų jo susidėvėjimą, tai fiksuojant Turto grąžinimo akte.
   2. Panaudos gavėjo atsakomybės už perduoto Turto atsitiktinį žuvimą ar sugedimą klausimas sprendžiamas vadovaujantis Lietuvos Respublikos civilinio kodekso 6.638, 6.639 straipsniais.
3. **ATSAKOMYBĖ UŽ PRISIIMTŲ ĮSIPAREIGOJIMŲ NEVYKDYMĄ**
   1. Panaudos davėjas, be pateisinamo pagrindo laiku neperdavęs Turto Panaudos gavėjui, privalo atlyginti Panaudos gavėjui išlaidas, susijusias su pasiruošimu priimti Turtą.
   2. Jei vienai iš Sutarties Šalių atsiranda nuostolių dėl kitos Šalies kaltės, ši (kaltoji Šalis) privalo nedelsdama pašalinti to priežastis bei pasekmes, atlyginti nukentėjusios Šalies tiesioginius nuostolius. Nuostolių atsiradimo priežastims, nuostolių dydžiui nustatyti Šalys gali pasitelkti nuo Šalių nepriklausomus, kompetentingus asmenis.
4. **NENUGALIMOS JĖGOS APLINKYBĖS**
   1. Šalys neatsako už visišką ar dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių. Nenugalimos jėgos aplinkybių sąvoka apibrėžiama, Šalių teisės, pareigos bei atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsnyje bei atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d. Lietuvos Respublikos Vyriausybės nutarimu Nr. 840.
   2. Sutarties Šalis, kuri dėl nurodytų aplinkybių negali įvykdyti prisiimtų įsipareigojimų, privalo ne vėliau kaip per 15 (penkiolika) kalendorinių dienų nuo tokių aplinkybių atsiradimo raštu apie tai informuoti kitą Sutarties Šalį. Pavėluotas ar netinkamas kitos Šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl ne laiku (ar netinkamo) prisiimtų įsipareigojimų vykdymo ar nevykdymo.
   3. Jei nurodytos aplinkybės trunka ilgiau kaip 1 (vieną) mėnesį, Šalys tarpusavio susitarimu gali nutraukti Sutartį.
5. **SUTARTIES GALIOJIMAS IR NUTRAUKIMAS**
   1. Sutartis įsigalioja nuo jos pasirašymo momento ir galioja iki visiško Šalių įsipareigojimų pagal Sutartį įvykdymo.
   2. Sutartis gali būti nutraukta, pakeista ar pratęsta raštišku Šalių susitarimu.
   3. Panaudos gavėjas įspėjęs Panaudos davėją prieš 5 (penkias)  darbo dienas turi teisę vienašališkai nutraukti Sutartį, jeigu Panaudos davėjas:

6.3.1. Pažeidžia prekių pirkimo – pardavimo sutartį *(CVP IS pirkimo Nr. ........)* ir/arba ji nutraukiama.

6.3.2. Nevykdo šios Sutarties 2.1. p. nurodytų pareigų;

* 1. Panaudos davėjas įspėjęs Panaudos gavėją prieš 5 (penkias) darbo dienas turi teisę nutraukti Sutartį, jei Panaudos gavėjas Turtu naudojasi ne pagal paskirtį arba tyčia ar dėl neatsargumo blogina Turto būklę.
  2. Sutartis gali būti nutraukta Panaudos gavėjo reikalavimu nesilaikant šios Sutarties 6.3 punkte nustatyto įspėjimo termino, jeigu: Turtas, Panaudos gavėjo manymu, tampa netinkamas normaliai naudoti pagal paskirtį; kai Turtu negalima naudotis dėl aplinkybių, už kurias Panaudos gavėjas neatsako;

1. **BAIGIAMOSIOS NUOSTATOS**
   1. Panaudos davėjas patvirtina, kad Turtas nėra išnuomotas, įkeistas, areštuotas ir jam netaikomi jokie draudimai ar apribojimai įstatymų nustatyta tvarka. Ginčų dėl Turto jokioje ikiteisminio tyrimo įstaigoje ir (ar) teisme nevyksta.
   2. Turto atsitiktinio žuvimo rizika pereina Šaliai nuo to momento, kai pasirašomas Sutarties 1.4 punkte nurodytas atitinkamas aktas.
   3. Turto panauda pagal šią Sutartį jokiu būdu ir niekaip neįpareigoja Panaudos gavėjo nei šios Sutarties sudarymo metu, nei ateityje (i) įsigyti iš Panaudos davėjo Turtą vėliau; (ii) demonstruoti ir (ar) parduoti Turtą Panaudos davėjo naudai; (iii) pateikti Panaudos davėjui bet kokius rezultatus, susijusius Turto panauda.
   4. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės, dalykinės, finansinės informacijos, kuri tapo žinoma šios Sutarties pagrindu.
   5. Šalys, pasirašydamos šią Sutartį patvirtina, kad Sutartyje nurodytiems savo atstovams, kontaktiniams asmenims, taip pat kitiems savo darbuotojams ir kitiems fiziniams asmenims, kurių asmens duomenis atskleis ar kitaip perduos kitai Šaliai vykdydamos šią Sutartį, pateikė arba nustatytais terminais pateiks pagal ES Bendrąjį duomenų apsaugos reglamento Nr. 2016/679 13 ir 14 straipsnius privalomą informaciją apie jų asmens duomenų perdavimą ir su tokiu perdavimu susijusį tvarkymą. Tokia informacija apims Šalių rekvizitus, duomenų perdavimo tikslą (šios Sutarties sudarymą ir vykdymą), pagrindą (reglamento 6 straipsnio 1 dalies b punktas ir c punktas), duomenų subjekto teises (teisę susipažinti su savo duomenimis; teisę reikalauti ištaisyti asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai). Sutartį pasirašantys asmenys patvirtina, kad yra susipažinę su informacija apie jų asmens duomenų tvarkymą. Jeigu būtų paprašytos, Šalys įsipareigoja pateikti viena kitai įrodymus apie šios pareigos įvykdymą.
   6. Šalys susitaria, kad Sutartis pasirašoma abiejų Šalių atstovų kvalifikuotais elektroniniais parašais arba rašytiniais parašais. Sutarties pasirašymo diena yra laikoma diena, kurią Sutartį pasirašė abi Šalys. Tuo atveju, jeigu Šalys Sutartį pasirašė skirtingomis dienomis, jos pasirašymo diena laikoma ta diena, kurią Sutartį pasirašė paskutinė iš Šalių. Pasirašant Sutartį rašytiniais parašais, Šalys pasirašo du vienodą teisinę galią turinčius Sutarties egzempliorius, po vieną kiekvienai Šaliai.
   7. Bet kokie Sutarties pakeitimai ar papildymai galioja sudaryti tik raštu, pasirašius abiejų Šalių atstovams.
   8. Jei dėl kokių nors priežasčių įstatymų nustatyta tvarka būtų pripažinta negaliojančia ar neįgyvendinama dalis šios Sutarties, likusi Sutarties dalis Šalims galioja ir turi būti vykdoma. Tokiu atveju Šalys gera valia derybų būdu turi kaip įmanoma greičiau susitarti dėl pripažintos negaliojančia šios Sutarties dalies pakeitimo kitomis pagal prasmę labiausiai artimomis nuostatomis. Bet kuri šios Sutarties nuostata, kuri pripažinta negaliojančia ar neįgyvendinama tik iš dalies ar tam tikra dalimi, išliks pilnai galioti ta apimtimi, kiek ji nėra pripažinta negaliojančia ar neįgyvendinama.
   9. Pasikeitus Šalių adresams, telefonų numeriams arba kitiems rekvizitams, Sutarties Šalys įsipareigoja apie tai nedelsdamos raštu informuoti viena kitą.
   10. Visi su šia Sutartimi susiję ginčai sprendžiami derybų keliu. Nesusitarus, ginčai sprendžiami Lietuvos Respublikos įstatymų nustatyta tvarka.
2. **ŠALIŲ ADRESAI IR REKVIZITAI**

|  |  |  |
| --- | --- | --- |
| **Panaudos davėjo vardu:**  UAB ,, “  Vilnius,  Juridinio asmens kodas  El. p. |  | **Panaudos gavėjo vardu:**  VšĮ Vilniaus universiteto ligoninė  Santaros klinikos  Vilnius, Santariškių g. 2, LT-08406  Juridinio asmens kodas 124364561  El. p.: info@santa.lt |
| Direktorius |  | Generalinis direktorius  Tomas Jovaiša |

1 priedas

prie 202 m. d.

panaudos suteikimo sutarties

Nr. \_\_\_\_\_\_\_\_\_\_\_\_\_\_\_\_\_\_\_\_

**(Turto perdavimo-priėmimo akto forma)**

**TURTO PERDAVIMO–PRIĖMIMO AKTAS**

202 m. d., Vilnius

Vadovaujantis panaudos suteikimo sutartimi (toliau – Sutartis), pasirašyta tarp UAB „“, juridinio asmens kodas (toliau – Panaudos davėjas), ir VšĮ Vilniaus universiteto ligoninės Santaros klinikų,juridinio asmens kodas 124364561 (toliau – Panaudos gavėjas), atsakingas Panaudos davėjo atstovas ir atsakingas Panaudos gavėjo atstovas pasirašė šį Turto perdavimo–priėmimo aktą, kuriuo patvirtina, kad:

1. Panaudos davėjas perdavė Panaudos gavėjui, o Panaudos gavėjas priėmė iš Panaudos davėjo Sutarties 1.1 punkte nurodytą Turtą:

|  |  |  |  |
| --- | --- | --- | --- |
| Eil.  Nr. | Perduodamo turto aprašas | Kiekis | Vertė (Eur) |
| *1* | *2* | *4* | *5* |
| 1. |  |  |  |
| 2. |  |  |  |
| **Bendra vertė, Eur** | | |  |

1. Panauda suteikta Vilniaus universiteto ligoninei Santaros klinikoms vadovaujantis Sutartyje nustatytomis sąlygomis ir tvarka.
2. Šis Turto perdavimo–priėmimo aktas laikomas neatskiriama Sutarties dalimi.

|  |  |  |
| --- | --- | --- |
| **Perdavė (*atsakingas Panaudos davėjo atstovas*):**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (Užimamos pareigos)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė, parašas) |  | **Priėmė (*atsakingas Panaudos gavėjos atstovas*):**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (Užimamos pareigos)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė, parašas) |

2 priedas

prie 202 m. d.

panaudos suteikimo sutarties

Nr. \_\_\_\_\_\_\_\_\_\_\_\_\_\_\_\_\_\_\_\_

**(Turto grąžinimo akto forma)**

**TURTO GRĄŽINIMO AKTAS**

202 m. \_\_\_\_\_\_\_\_ \_\_ d., Vilnius

Vadovaujantis panaudos suteikimo sutartimi (toliau – Sutartis), pasirašyta tarp UAB „“, juridinio asmens kodas (toliau – Panaudos davėjas), ir VšĮ Vilniaus universiteto ligoninės Santaros klinikų, juridinio asmens kodas 124364561 (toliau – Panaudos gavėjas), atsakingas Panaudos davėjo atstovas ir atsakingas Panaudos gavėjo atstovas pasirašė šį Turto grąžinimo aktą, kuriuo patvirtina, kad:

1. Panaudos gavėjas grąžino Panaudos davėjui, o Panaudos davėjas priėmė iš Panaudos gavėjo Sutarties 1.1 punkte nurodytą Turtą:

|  |  |  |  |
| --- | --- | --- | --- |
| Eil.  Nr. | Perduodamo turto aprašas | Kiekis | Vertė (Eur) |
| *1* | *2* | *4* | *5* |
| 1. |  |  |  |
| 2. |  |  |  |
| **Bendra vertė, Eur** | | |  |

1. Šis Turto grąžinimo aktas laikomas neatskiriama Sutarties dalimi.
2. Panaudos davėjas apžiūrėjo Panaudos gavėjo grąžinamą Turtą, jo kokybę ir būklę patikrino, pretenzijų dėl to neturi ir ateityje neturės bei jų nereikš Panaudos gavėjui.

|  |  |  |
| --- | --- | --- |
| **Grąžino (*atsakingas Panaudos gavėjo atstovas*):**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (Užimamos pareigos)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė, parašas) |  | **Priėmė (*atsakingas Panaudos davėjo atstovas*):**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (Užimamos pareigos)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė, parašas) |